War Thunder је базиран на комбинованим војним борбама на земљи, мору и у ваздуху. Према речима креативног директора Kirill Yudintsev-а, ово је једина игра која обухвата сва ова 3 искуства у једној сесији играња. Опсег возила се креће од војних пловила која су била произведена пре првог Светког рата, од међуратног периода и Шпанског грађанског рата за тенкове и авионе, све до рата у Ираку и даље, са нагласком на други Светски рат као и на Вијетнамски и Хладни рат. Играчи могу да контролишу авионе, копнена возила и ратне бродове из Сједињених Држава, Немачке, Русије, Британије и Јапана, као и нације са мањом војском или са мањим учинцима у конфликтима, као што су, Италија, Француска, Кина и Шведска.